एक आसाराम तो दूसरा झांसाराम है : चांदणा
कलेक्टर से मिलने पर अड़े
कलेक्टर कार्यालय से बाहर आए और ज्ञापन लिया
जो घरवाली का नहीं हुअा, वो दूसरी महिलाओं की सुरक्षा और सम्मान क्या करेगा : अमरेंद्रसिंह
दो घंटे उग्र प्रदर्शन, धरना हंगामा, फिर समझाइश
हमें गिरफ्तार करो, या लाठी बरसाओ : राजा
2 घंटे प्रदर्शन, नारेबाजीसे माहौल गरमाया, कलेक्टर बाहर आए और ज्ञापन लिया
युवा भाजपा सरकार को बेनकाब करेंगे : जैन
युथ कांग्रेस अध्यक्षअमरेंद्रसिंह राजा ने कहा कि प्रधानमंत्री भाषण देने में माहिर है, लेकिन करते सिर्फ झूठे वादे है। मोदी मामा यूपी में कहते है कि हमारी सरकार बनते ही किसानों का कर्ज माफ कर दूंगा, लेकिन राजस्थान में तो आपकी ही सरकार है यहां कर्ज माफ करके दिखाए। महिलाओं से कहते है कि आपका सम्मान करता हूं, लेकिन वो महिलाओं को क्या सम्मान देगा, जो अपनी घरवाली का नहीं हुआ। यहां जब पानी नहीं आता है तो झूठ बोलते है, पंजाब में नहर टूट गई, लेकिन पंजाब में कभी नहर नहीं टूटी है। राजा ने कहा कि वो जहां भी जाते हैं, प्रदर्शन के दौरान लाठी जरूरत खाते हैं। उन्होंने प्रदेशाध्यक्ष अशोक चांदना का उदाहरण देते हुए कहा कि उन्होंने 15 बार लाठी खाई है, अब डर नहीं लगता। ऐसे में पुलिस की एक लाठी खाओ, यूथ कांग्रेस कार्यकर्ताओं का डर भगाओ।
बाड़मेर. कलेक्ट्री के गेट पर प्रदर्शन करते यूथ कांग्रेस पदाधिकारी कार्यकर्ता।
यूथ कांग्रेस के प्रदर्शन के दौरान ज्ञापन सौंपने को लेकर हंगामा हुआ। कार्यकर्ताओं ने कलेक्ट्री के बाहर धरना प्रदर्शन किया। ज्ञापन सौंपने के लिए कलेक्टर को गेट पर बुलाने को लेकर नारेबाजी पर उतर आए।यहां पर करीब दो घंटे तक संघर्ष, प्रदर्शन, नारेबाजी के बाद कलेक्टर सुधीर कुमार ने कहा कि मुख्य गेट को खोलकर अंदर आने दिया जाए। इसके बाद पुलिस ने गेट खोला सैकड़ों की संख्या में भीड़ कलेक्टर दफ्तर के आगे पहुंच गई। जहां फिर से कांग्रेसी अड़ गए कि कलेक्टर को बाहर आना होगा। इसके बाद विधायक मेवाराम जैन कलेक्टर से मिले और कलेक्टर को बाहर बुलाया। अशोक चांदना, ठाकराराम माली ने कलेक्टर सुधीर शर्मा को ज्ञापन दिया।
{अमरेंद्रसिंह ने भाषण की शुरूआत से पहले मंचासीन अतिथियों के नाम संबोधन के दौरान चुटकी ली और कहा कि कांग्रेस में मंच पर बैठे लोगों का नाम नहीं पुकारा तो कुर्ता फाड़ देते है।
{मोदी पर चुटकियां ली, मेरे भाइयों और बहनो, मुझे दिल्ली पहुंचाओ 15 लाख खातों में आएगा।
{यूपी में सपा को रोकने के लिए प्रधानमंत्री नरेंद्र मोदी ने नोट बंदी की थी।
{ठाकराराम माली पर चुटकी ली और कहा कि आपने माइक बहुत छोटा लगाया है, अगर मोदी होता तो सस्पेंड कर देता।
{पहले हमें भी लाठी से डर लगता था, लेकिन अब तो एक लाठी खाओं, डर दूर भगाओ।
{जब कलेक्टर ज्ञापन लेने के लिए बाहर पहुंचे तो कांग्रेसियों ने उनकी प्रशंसा की और अमरेंद्रसिंह ने कहा कि कलेक्टर साहब अच्छे है, जनता की मांग सुनने के लिए बाहर गए। अगर अब हम आपके समर्थन में जिंदाबाद के नारे लगाएंगे तो सरकार तबादला कर देगी, इसलिए हम नारे नहीं लगाएंगे।
बाड़मेर | यूथकांग्रेस की ओर से किसानों की कर्ज माफी को लेकर मंगलवार को बाड़मेर कलेक्ट्रेट का घेराव, प्रदर्शन, नारेबाजी की गई। ऑल इंडिया यूथ कांग्रेस अध्यक्ष अमरेंद्रसिंह राजा, यूथ कांग्रेस प्रदेशाध्यक्ष अशोक चांदना के नेतृत्व में सैकड़ों की संख्या में युवाओं की भीड़ सभा के बाद कलेक्ट्रेट पहुंची और जबरदस्ती कलेक्ट्रेट में प्रवेश का प्रयास किया। इस दौरान पुलिस ने कांग्रेस यूथ कार्यकर्ताओं को कलेक्ट्रेट के बाहर रोक दिया। इससे आक्रोशित युवा धरने पर बैठ गए और कलेक्टर को बाहर आकर ज्ञापन लेने की जिद पर अड़ गए। करीब दो घंटे तक नारेबाजी, प्रदर्शन और विरोध के बाद माहौल खराब होने की आशंका के मद्देनजर जिला प्रशासन ने समझाइश की। कांग्रेसी कार्यकर्ताओं को कलेक्ट्रेट का गेट खोल कर अंदर तक एंट्री दी गई। कलेक्टर कार्यालय के दफ्तर के मुख्य गेट के बाहर फिर से कलेक्टर को बाहर बुलाने की मांग को लेकर हंगामा किया। विधायक जैन की समझाइश के बाद कलेक्टर सुधीर शर्मा को कांग्रेसी कार्यकर्ताओं से ज्ञापन सौंपा।
राष्ट्रीय यूथ कांग्रेस अध्यक्ष अमरेंद्रसिंह राजा ने कहा कि हमने बाड़मेर प्रशासन के सामने तीन रास्ते बताए है, एक गेट खोल दें, हम लोकतांत्रिक तरीके से ज्ञापन देंगे। पुलिस हम पर लाठी बरसाए या फिर गिरफ्तार करें। नहीं तो हम जबरदस्ती गेट फांदकर अंदर घुसेंगे। डीएसपी अोपी उज्ज्वल ने 3-4 बार कांग्रेसियों से समझाइश की, फिर भी नहीं माने।
यूथ कांग्रेस के राष्ट्रीय प्रदेशाध्यक्ष की अगुवाई में बाड़मेर यूथ कांग्रेस अध्यक्ष ठाकराराम माली के नेतृत्व में सैकडों की संख्या में आक्रोशित युवाओं ने शक्ति प्रदर्शन किया। कलेक्ट्रेट के बाहर अंदर घुसने को लेकर जब पुलिस ने रोका तो धरने पर बैठ गए। दो घंटे तक नारेबाजी, प्रदर्शन, हंगामा और विरोध घटनाक्रम चला। इस बीच कुछ युवाओं ने जबरदस्ती कलेक्ट्रेट में घुसने का प्रयास किया, गेट पर चढ़ गए। पुलिस ने बीच-बचाव कर उन्हें रोका। इस दौरान पुलिस के साथ धक्का-मुक्की भी हुई। एक-दो युवा खुद के सिर पिटने लग गए।
और सौंपा ज्ञापन कलेक्टरको ज्ञापन सौंपते यूथ कांग्रेस के पदाधिकारी।
प्रदर्शनकारियों से समझाइश करते डीएसपी ओ.पी. उज्ज्वल।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva